282 



og Sæden tiiintetgjort. Paa mange Steder naaede Regn- 

 vandets Døjde næsten 3 Fod. Uvejret ilede med ufor- 

 mindsket Raseri dybt ind i Ungarn. Fra den 4de til den 

 6te iagttog man voldsomme Uvejr i Krakau, Debreczin, 

 Klagenfurt, Triest, Lemberg, Prag, Wien og Agram. Paa 

 flere Steder i Nedreøsterrig indtraf der den 6te voldsomme 

 Skybrud. Luftstrømmenes Kamp endte først omtrent midt 

 i Maaneden med Ækvatorialstrømmens Sejr. Den 17de 

 naaede Barometret sit Minimum i hele Mellemeuropa. 

 Snart trængte dog atter Polarstrømmen frem især i Nord- 

 europa, Vejret opklaredes, Barometret steg, Thermometret 

 ligeledes, da Solens Straaler nu uhindret kunde virke. 



Maanedens Varmemaximum laae i det østlige Tydsk- 

 land og i den mellemste og sydlige Del af Rusland, Mini- 

 mummet i Europas vestligste Dele*). 



Juli. I det Hele var Ækvatorialstrømmen afgjort 



fremherskende i Europa i denne Maaned. De fleste Dage 



vare mørke med stærke Nedslag; som Følge heraf holdt 



Varmen sig gjennemgaaende under det Normale, medens 



derimod Barometerstanden desuagtet nærmede sig til sin 



normale Stand paa Grund af et længe vedholdende Tryk 



'') Jeg kan ikke undlade her at gjøre Læseren opmærksom paa, 

 hvor smukt de meteorologiske Forhold i denne Maaned saa at 

 sige illustrere Dove's Theori med den »opadstigende Strøm« 

 eller Varmecentret i Asien om Sommeren, som jeg i Indledningen 

 har udviklet. Vi see, at Polarstrømmens voldsomme Angreb den 

 4de ikke kommer fra N. O. , fra Asien , som om Vinteren , men 

 derimod fra Nordvest, fra det arktiske Nordamerika, det Sted, der 

 har den koldeste Sommer paa hele Jorden. Dens Hurtighed og 

 Kraft viser, hvormeget Asiens Indre tørster efter Kjølighed. Vi 

 see ligeledes de østlige Egne i Europa slutte sig til Asiens Varme, 

 de vestlige til Atlanterhavets Kjølighed, medens vi om Vinteren 

 have de koldeste Steder i N. O. og de varmeste i S. V. Det er 

 kun sjelden, at Hovedtrækkene i en meteorologisk Theori træde 

 saa tydelig frem i Detaillerne, da disse saa let forandres ved 

 lokale Omstændigheder. M. A. 



